Kuid etenduse jooksul empaatiat tegelastega ei teki, sest võõritusefektid on selged ja nähtavad. Tõsised stseenid vahelduvad brechtilike Songide ehk laulunumbritega, kus osalevad kõik näitlejad - ka hetk tagasi piinamisel põletushaavu talunud alasti neiu, kes oma pea  kelmikalt põrandalt üles tõstab, et teistega laulus ühineda. Näitlejad on vaheldumisi rollis ja sellest väljas - juba alguses ütleb rekkas töötav verise näoga arst, kes publiku Noblessneris saali laseb ning loosse väikeses sissejuhatuse teeb, et ta on tegelikult näitleja ja midagi karta pole vaja. Kogu etenduse aja heidetakse vilksamisi pilke publikusse, tekitatakse ja lõhutakse vaheldumisi neljanda seina efekti, distantseerutakse ümbritsevast ning palutakse samas kedagi publiku hulgast naisi asendama.